ρθρο 364

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Η Πορτογαλική Δημοκρατία διατηρεί έναντι των τρίτων χωρών ποσοτικούς περιορισμούς κατά την εισαγωγή για τα προϊόντα που δεν έχει ελευθερώσει έναντι της Κοινότητας στην παρούσα της σύνθεση. Προς τις τρίτες χώρες δεν χορηγεί κανένα πλεονέκτημα σε σχέση προς την Κοινότητα στην παρούσα της σύνθεση, όσον αφορά τις ποσοστώσεις που έχουν καθοριστεί γι’ αυτά τα προϊόντα.

Οι ποσοτικοί αυτοί περιορισμοί εξακολουθούν να ισχύουν τουλάχιστον εφόσον υφίστανται ποσοτικοί περιορισμοί για τα ίδια προϊόντα έναντι της Κοινότητας στην παρούσα της σύνθεση.

2. Η Πορτογαλική Δημοκρατία διατηρεί έναντι των χωρών κρατικού εμπορίου που αναφέρονται στους κανονισμούς (ΕΟΚ) αριθ. 1765/82, (ΕΟΚ) αριθ. 1766/82 και (ΕΟΚ) αριθ. 3420/83 ποσοτικούς περιορισμούς κατά την εισαγωγή για τα προϊόντα που δεν έχει ακόμα ελευθερώσει έναντι των χωρών για τις οποίες εφαρμόζεται ο κανονισμός (ΕΟΚ) αριθ. 288/82. Δεν παρέχει στις χώρες κρατικού εμπορίου κανένα άλλο πλεονέκτημα σε σχέση με τις χώρες στις οποίες εφαρμόζεται ο κανονισμός (ΕΟΚ) αριθ. 288/82 όσον αφορά τις ποσοστώσεις που έχουν καθοριστεί γι’ αυτά τα προϊόντα.

Οι ποσοτικοί αυτοί περιορισμοί εξακολουθούν να ισχύουν τουλάχιστον εφόσον υφίστανται ποσοτικοί περιορισμοί για τα ίδια προϊόντα έναντι όλων των χωρών που αναφέρονται στον κανονισμό (ΕΟΚ) αριθ. 288/82.

Κάθε τροποποίηση του καθεστώτος εισαγωγής στην Πορτογαλία των προϊόντων που δεν έχουν ελευθερωθεί από την Κοινότητα έναντι των χωρών κρατικού εμπορίου, πραγματοποιείται σύμφωνα με τους κανόνες και τις διαδικασίες που προβλέπονται στον κανονισμό (ΕΟΚ) αριθ. 3420/83 και με την επιφύλαξη του πρώτου εδαφίου.

Πάντως, η Πορτογαλική Δημοκρατία δεν υποχρεούται να επαναφέρει έναντι των χωρών κρατικού εμπορίου ποσοτικούς περιορισμούς κατά την εισαγωγή για τα προϊόντα που έχουν ελευθερωθεί έναντι των χωρών αυτών και υπόκεινται ακόμη σε ποσοτικούς περιορισμούς έναντι των χωρών μελών της Γενικής Συμφωνίας Δασμών και Εμπορίου.

3. Μέχρι τις 31 Δεκεμβρίου 1992, η Πορτογαλική Δημοκρατία μπορεί να διατηρήσει, με την επιφύλαξη των παραγράφων 1 και 2, ποσοτικούς περιορισμούς κατά την εισαγωγή υπό μορφή ποσοστώσεων για τα προϊόντα και τα ποσά που αναφέρονται στο παράρτημα ΧΧΧ ως προσωρινές παρεκκλίσεις από τα κοινά καθεστώτα ελευθέρωσης των εισαγωγών που προβλέπονται από τους κανονισμούς (ΕΟΚ) αριθ. 288/82, (ΕΟΚ) αριθ. 1765/82, (ΕΟΚ) αριθ. 1766/82 και (ΕΟΚ) αριθ. 3419/83, όπως τροποποιήθηκε από τον κανονισμό (ΕΟΚ) αριθ. 453/84, με την προϋπόθεση ότι, όσον αφορά τις χώρες μέλη της Γενικής Συμφωνίας Δασμών και Εμπορίου, οι περιορισμοί αυτοί γνωστοποιούνται στα πλαίσια της συμφωνίας αυτής πριν από την προσχώρηση.

Οι εισαγωγές των προϊόντων αυτών υπόκεινται εξ ολοκλήρου στα κοινά καθεστώτα ελευθέρωσης που ισχύουν την 1η Ιανουαρίου 1993. Οι ποσοστώσεις αυξάνονται προοδευτικά μέχρι αυτήν την ημερομηνία σύμφωνα με την παράγραφο 4.

4. Ο ελάχιστος ρυθμός προοδευτικής αύξησης των ποσοστώσεων που αναφέρονται στην παράγραφο 3 είναι 25% στην αρχή κάθε έτους, όσον αφορά τις ποσοστώσεις που εκφράζονται σε ECU, και 20% στην αρχή κάθε έτους, όσον αφορά τις ποσοστώσεις που εκφράζονται σε ποσότητα. Η αύξηση προστίθεται σε κάθε ποσόστωση και η επόμενη αύξηση υπολογίζεται επί του ολικού αριθμού που προκύπτει.

Με την επιφύλαξη των παραγράφων 1 και 2, αν κατά τη διάρκεια εφαρμογής των μεταβατικών μέτρων οι εισαγωγές που έχουν πραγματοποιηθεί κατά τη διάρκεια δύο συνεχών ετών είναι κατώτερες του 90% των ετήσιων ποσοστώσεων που ανοίγονται σύμφωνα με την παράγραφο 3, η Πορτογαλική Δημοκρατία καταργεί τους ισχύοντες ποσοτικούς περιορισμούς.

5. Η Πορτογαλική Δημοκρατία διατηρεί ποσοτικούς περιορισμούς κατά την εισαγωγή υπό μορφή ποσοστώσεων έναντι όλων των τρίτων χωρών για τα προϊόντα που αναφέρονται στο πρωτόκολλο αριθ. 23 τα οποία δεν ελευθερώνονται από την Κοινότητα έναντι των τρίτων χωρών και για τα οποία η Πορτογαλική Δημοκρατία διατηρεί ποσοτικούς περιορισμούς κατά την εισαγωγή έναντι της Κοινότητας στην παρούσα της σύνθεση για τα ποσά και τουλάχιστον μέχρι τις ημερομηνίες που προβλέπονται, αντίστοιχα, στο πρωτόκολλο αυτό.

Κάθε μεταβολή του καθεστώτος εισαγωγής στην Πορτογαλία των προϊόντων που αναφέρονται στο πρώτο εδάφιο πραγματοποιείται σύμφωνα με τους κανόνες και τις διαδικασίες των κανονισμών (ΕΟΚ) αριθ. 288/82 και αριθ. 3420/83, και με την επιφύλαξη των παραγράφων 1 και 2.

6. Προκειμένου να συμμορφωθεί με τις υποχρεώσεις που βαρύνουν την Κοινότητα δυνάμει της Γενικής Συμφωνίας Δασμών και Εμπορίου έναντι των χωρών κρατικού εμπορίου που αποτελούν μέλη της Συμφωνίας, η Πορτογαλική Δημοκρατία, αν συντρέχει περίπτωση και κατά το αναγκαίο μέτρο, επεκτείνει στις χώρες αυτές τα μέτρα ελευθέρωσης που θα πρέπει να πάρει έναντι των άλλων τρίτων χωρών που αποτελούν μέλη της Συμφωνίας, λαμβάνοντας συγχρόνωνς υπόψη τα συμφωνηθέντα μεταβατικά μέτρα.